# name
Aprendre junts, créixer en família (8): Recordant el que hem après

# metadata.dc.description[].value
Podeu consultar la versió en castellà a: http://hdl.handle.net/2445/130636

# metadata.dc.description.abstract[].value
Les activitats proposades en els diferents mòduls
tenen com a finalitat la promoció de competències que
permetin el desenvolupament autònom de les famílies.
Els diferents mòduls del programa han treballat les necessitats
de les famílies: d’una banda, amb els pares; de l’altra,
amb els fills, i finalment, amb el conjunt de la família
(pares i fills).
El que es pretén amb aquesta metodologia és aconseguir
una coresponsabilitat en la tasca educativa dels
fills. L’objectiu del mètode se centra en la promoció de
la parentalitat positiva. Per fer-ho, s’han treballat els
següents elements de suport, amb la finalitat d’afavorir
un conjunt de conductes positives que procuraran
el benestar dels nens: 1) els lligams afectius a la família,
2) les pràctiques educatives, 3) la comunicació, 4)
el context escolar: suport escolar, coresponsabilitat i
ús de les tecnologies, 5) el temps de lleure i els recursos
comunitaris i 6) afrontar els reptes quotidians.
Aquest mòdul té com a objectiu reforçar i reflexionar,
al cap de quatre mesos de la participació en el
programa, sobre els elements principals que faciliten
la parentalitat positiva. Té com a finalitat valorar si els
canvis o els aprenentatges adquirits durant el desenvolupament
del programa es mantenen uns quants mesos després d’haver-hi participat (cristal·lització del canvi). També es pretén recollir informació sobre el grau de satisfacció i conèixer la valoració que fan els participants respecte de l’aprofitament de les activitats, després de l’oportunitat de posar-les en pràctica en els mesos posteriors a la realització del programa.

# metadata.dc.source[].value
Llibres / Capítols de llibre (Grup de Recerca sobre Intervencions Socioeducatives en la Infància i la Joventut (GRISIJ))

# metadata.dc.title[].value
Aprendre junts, créixer en família (8): Recordant el que hem après